text: Enn eitt flogfelag við 'Atlantic' í navninum sær nú dagsins ljós - frammanundan kappast føroyska tjóðarflogfelagið um uppmerksemi við Virgin Atlantic og Norse Atlantic
text: #000001
text: Alt bendir á, at føroska tjóðarflogfelagið Atlantsflog, ið kallar seg Atlantic Airways úti í heimi, fær uppaftur størri kapping frá flogfeløgum, sum eisini hava ‘Atlantic’ í sínum navni.
text: #000002
text: Og í vikuni bórust so tíðindi um eitt nýtt flogfelag, sum fer at bjóða bíligar ferðaseðlar til flogferðir tvørtur um Atlantshav. Fly Atlantic er navnið á nýggja flogfelagnum, sum hevur heimstað í Belfast í Norðurírlandi, skrivar CNN.
text: #000004
text: Ætlanin hjá Fly Atlantic er at fara undir regluligar flúgvingar í 2024.
text: #000005
text: Talan er um ein truplan marknað, sum fleiri flogfeløg fyrr hava brent seg á. Korona farsóttin elvdi eitt nú til at Norwegian mátti gevast við trans-atlantisku flúgvingini, og íslendska Wow Air fór eisini á húsagang í 2019. Eisini onnur flogfeløg hava brent seg við at bjóða bíligar ferðir um Atlantshav.
text: #000006
text: At byrja við verður flogið við seks smærri flogførum – helst Airbus A321 ella Boeing 737 MAX. Ætlanin er at víðka um flotan upp í 18 flogfør tey fyrstu fýra árini, skrivar CNN.
text: #000008
text: Í løtuni ber ikki til at flúgva um Atlantshav úr Belfast, og tað er ein av orsøkunum til, at fólkini handan Fly Atlantic valdu at staðseta seg í norðurírska høvuðsstaðnum eftir at hava kanna møguleikarnar fyri at brúka aðrar floghavnir í Bretlandi og Írlandi. Ætlanin nú er at menna floghavnina í Belfast til ein “hub” fyri teirra trans-atlantisku tænastu.
text: #000009
text: Flogfelagið hevur longu skrivstovu á flogvøllinum, og málið er eitt nú at skapa 1.000 arbeiðspláss, skrivar CNN.
text: #000010